Inga Thilo

Inga Marie Thilo (født 21. februar 1871 i Farsund, død 7. september 1961 i Kristiansand) var en norsk forfatter og salmedikter.

Liv og virke 
Inga Thilo utga i 1920-årene en rekke små bøker med kristelig innhold. I sin første diktsamling, Saa ta da mine hænder (1922) hentet hun motiver fra dagliglivet, naturen og fra den hellige skrift. Boken er preget av en inderlig kristentro.

Hennes salme La komme alle smaa barn til meg (melodi: Blant alle lande) er gjengitt i en rekke salmebøker for barn. Det er også oversatt til samisk.

I det daglige arbeidet hun som kontordame.

Familie 
Inga Thilo var datter av handelsborger i Farsund Carl Frederik Christian Thilo fra Slesvig og hans hustru Laura Marie Ziegler. Hun forble ugift.

Bibliografi 
 1922: Saa ta da mine hænder, Lunde, Bergen
 1923: Alle smaabarns julebok, Lunde, Bergen
 1923: Hjertelag, Lunde, Bergen
 1925: Ved kilden – til oplæsning, Lunde, Bergen

Referanser

Kilder 
 

Norske forfattere
Norske salmediktere
Norske lyrikere
Personer fra Farsund kommune